26.9.2023.
HR
Službeni list Europske unije
L 237/867
(b) granice ugovora (vidjeti točku 34.) mijenjaju se tako da su novčani tokovi unutar granica ugovora ako proizlaze iz materijalne obveze subjekta da isporuči novac na sadašnji ili budući datum.
Subjekt nema materijalnu obvezu isporučiti novac ako ima praktičnu mogućnost odrediti cijenu obećane isporuke tog novca koja u cijelosti odražava iznos obećanog novca i povezane rizike;
(c) raspoređivanje marže za ugovorenu uslugu (vidjeti točku 44. podtočku (e) i točku 45. podtočku (e)) mijenja se tako da subjekt sustavno priznaje maržu za ugovorenu uslugu tijekom valjanosti skupine ugovora tako da odražava prijenos usluga ulaganja na temelju ugovora.
IZMJENA I PRESTANAK PRIZNAVANJA
Izmjena ugovora o osiguranju 72.
Ako se izmijene uvjeti ugovora o osiguranju, npr. sporazumom između stranaka ugovora ili promjenom propisa, subjekt prestaje priznavati izvorni ugovor te izmijenjeni ugovor priznaje kao novi ugovor, u skladu s MSFI-jem 17 ili drugim odgovarajućim standardima, samo ako su ispunjeni uvjeti iz podtočaka (a)–(c).
Izvršenje prava uključenog u uvjete ugovora nije izmjena.
Uvjeti su sljedeći:
(a) ako su izmijenjeni uvjeti uključeni pri sklapanju ugovora:
i. izmijenjeni ugovor isključuje se iz područja primjene MSFI-ja 17, u skladu s točkama 3.–8.A;
ii. subjekt odvaja različite komponente od osnovnog ugovora o osiguranju u skladu s točkama 10.–13., što dovodi do drukčijeg ugovora o osiguranju na koji se primjenjuje MSFI 17;
iii.
izmijenjeni ugovor ima bitno drukčije granice ugovora u skladu s točkom 34.
ili
iv. izmijenjeni ugovor uključuje se u drukčiju skupinu ugovora u skladu s točkama 14.–24.;
(b) izvorni ugovor odgovara definiciji ugovora o osiguranju s obilježjima izravnog sudjelovanja, ali izmijenjeni ugovor više ne odgovara toj definiciji ili obrnuto ili
(c) subjekt je na izvorni ugovor primijenio pristup raspoređivanja premije iz točaka 53.–59. ili točaka 69.–70., ali zbog izmjena taj ugovor više ne ispunjava kriterije prihvatljivosti za taj pristup iz točke 53. ili točke 69.
73.
Ako izmjena ugovora ne ispunjava nijedan uvjet iz točke 72., subjekt promjene novčanih tokova prouzročene izmjenom smatra promjenama procjena novčanih tokova od izvršenja ugovora primjenom točaka 40.–52.
Prestanak priznavanja 74.
Subjekt prestaje priznavati ugovor o osiguranju samo i jedino u sljedećim situacijama:
(a) ugovor prestane vrijediti, odnosno obveza određena u ugovoru o osiguranju istekne, ispuni se ili poništi ili
(b) ispuni se bilo koji uvjet iz točke 72.